b'\n_START_ARTICLE_\nAston Martin DBS\n_START_PARAGRAPH_\nAston Martin DBS\xc2\xa0\xe2\x80\x93 Aston Martin bendrov\xc4\x97 DBS pavadinim\xc4\x85 jau naudojo 1967-72 met\xc5\xb3 GT klas\xc4\x97s kup\xc4\x97, kuris buvo pristatytas 1969 met\xc5\xb3 Jamso Bondo filme \xe2\x80\x9eOn Her Majesty\xe2\x80\x99s Secret Service\xe2\x80\x9c. \xc5\xa0is DBS V12 pakeit\xc4\x97 buvus\xc4\xaf kompanijos flagman\xc4\x85 Aston Martin Vanquish S. Naujoji versija buvo sukurta Aston Martin DB9 pagrindu, jis buvo pristatytas garsiajame Jamso Bondo filme \xe2\x80\x9eCasino Royale\xe2\x80\x9c 2006 metais ir 2008 metais \xe2\x80\x9eQuantum of Solace\xe2\x80\x9c filme.\n_START_SECTION_\nAston Martin DBS V12\n_START_PARAGRAPH_\nAutomobilio gali\xc4\x85 generuoja \xc4\xafsp\xc5\xabdingas 5935cc V12 variklis i\xc5\xa1 DBR9 lenktyninio automobilio, jis pasiekia 517 AG (380 kW)/6500 rpm gali\xc4\x85 ir 570 Nm /5750 rpm sukimo moment\xc4\x85. Automobilis komplektuojamas su 6 grei\xc4\x8di\xc5\xb3 mechanine pavar\xc5\xb3 d\xc4\x97\xc5\xbee arba \xe2\x80\x9eTouchtronic\xe2\x80\x9c 6 grei\xc4\x8di\xc5\xb3 automatine. DBS yra dvivietis kup\xc4\x97 prie\xc5\xa1ingai DB9 modeliui, kuris yra 2+2 kup\xc4\x97. DBS turi aliuminin\xc4\x99 va\xc5\xbeiuokl\xc4\x99 ir yra pagamintas i\xc5\xa1 lengvasvorio magnio, anglies pluo\xc5\xa1to mi\xc5\xa1inio ir aliuminio. Tai yra pirmas serijinis Aston Martin, turintis anglies pluo\xc5\xa1to detales, tod\xc4\x97l sveria tik 1578\xc2\xa0kg. Galingas automobilis sugeba spurtuoti nuo 0-60 myli\xc5\xb3 per valand\xc4\x85 per vos 4 sekundes, o did\xc5\xbeiausias greitis yra daugiau kaip 312 km/h. DBS turi keraminius stabd\xc5\xbei\xc5\xb3 diskus\xc2\xa0\xe2\x80\x93 pirmus tokius Aston Martin automobilyje. Priekiniai diskai yra 398\xc2\xa0mm skersmens su 6 st\xc5\xabmokliais, galiniai yra 360\xc2\xa0mm skersmens su 4 st\xc5\xabmokliais. Pakaboje naudojami adaptyv\xc5\xabs amortizatoriai, kurie gali b\xc5\xabti reguliuojami ir turi iki 5 pad\xc4\x97\xc4\x8di\xc5\xb3.'